《夏旱》
宋代·李复

浮云蔽空旱日炽，日酷烧云云散裂。
云怒漏穿未肯去，日光迸散千道血。
蔽天顽狠斗不歇，天工默默无与决。
乘时争胜更苦热，鱼龙戢戢愁海竭。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。